### Č. sp.: ŽP 2014/03968-4-MK Bardejov

## 12.09.2014

##

##

 R o z h o d n u t i e

Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej „zákon o ochrane prírody“), na základe písomnej žiadosti **GEDES, s.r.o., Gaboltov 119, 086 02 Gaboltov**, IČO: 36 480 169, zo dňa 16.07.2014, podľa § 47 ods. 3 a § 48 ods. 1 zákona o ochrane prírody a v súlade s § 46 zákona č. 71/1967 Zb. o správnom konaní v znení neskorších predpisov, vydáva

## ***s ú h l a s***

žiadateľovi **na výrub 11 ks drevín**, druh: **smrekovec západný** (larix occindentalis) s obvodom kmeňa 140 cm, **čerešňa** (Carasus sp.) s obvodom kmeňa 100 cm, **jabloň** (Malus sp.) s obvodom kmeňa 42 cm, **slivka** (Prunus sp.) s obvodom kmeňa 62 cm, **hruška** (Pirus sp.) s obvodom kmeňa 73 cm, **jabloň** (Malus sp.) s obvodom kmeňa 52 cm a **5 ks smrek obyčajný** (Picea abies) s obvodmi kmeňov 94 cm, 62 cm, 54 cm, 40 cm a 77 cm, meranými vo výške 130 cm nad zemou, rastúcich na pozemku parcela C KN číslo 508/2 v kat. území Bardejov, druh pozemku: zastavané plochy a nádvoria**.** Žiadateľ je vlastníkom parcely, na ktorej dreviny požadované na výrub rastú.

# A./

 V súlade s § 82 ods. 12) zákona o ochrane prírody v znení neskorších predpisov, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) výrub drevín je žiadateľ povinný uskutočniť v období vegetačného pokoja (od 1. októbra do 31. marca),

2) výrub drevín žiadateľ uskutoční po nadobudnutí právoplatnosti tohto rozhodnutia, v termíne do 31. marca 2015,

3) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

4) žiadateľ zabezpečí, aby nedošlo k poškodeniu drevín, ktoré nie sú určené na výrub,

5) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

6) za prípadné škody na majetku fyzických osôb alebo právnických osôb, spôsobených pri výrube drevín, zodpovedá žiadateľ podľa osobitných predpisov.

B./

V súlade s § 48 ods. 1 zákona o ochrane prírody je žiadateľovi uložené uskutočniť náhradnú výsadbu za týchto podmienok:

# vysadiť 30 ks drevín, druh: 2 ks smrek biely (Picea glauca) 2 ks javor dlaňovitolistý (Acer palmatum Thunb.), 2 ks borovica horská (Pinus mugo Turra), 2 ks tis obyčajný (Taxus baccata), 10 ks tuja západná (Thuja occindentalis), 10 ks tuja východná (Thuja orientalis), 1 ks abélia veľkokvetá (Abelia x grandiflora) a 1 ks borievka čínska (Juniperus chinensis) na ten istý pozemok parcela C KN číslo 508/2 v kat. území Bardejov, druh pozemku: zastavané plochy a nádvoria, žiadateľ je vlastníkom pozemku,

# 2) výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2015 po vykonaní výrubu a ukončení stavebných prác,

3) žiadateľ zabezpečí starostlivosť o náhradnú výsadbu po dobu 2 rokov odo dňa jej uskutočnenia; v  prípade vyhynutia alebo poškodenia náhradnej výsadby vykoná žiadateľ dosadbu,

4) **žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

Písomnou žiadosťou zo dňa 16.07.2014 (ev. č. 18 241), požiadal GEDES, s.r.o., Gaboltov 119, 086 02 Gaboltov, IČO: 36 480 169, o vydanie súhlasu na výrub 11 ks drevín, druh: smrekovec západný s obvodom kmeňa 140 cm, čerešňa s obvodom kmeňa 100 cm, jabloň s obvodom kmeňa 42 cm, slivka s obvodom kmeňa 62 cm, hruška s obvodom kmeňa 73 cm, jabloň s obvodom kmeňa 52 cm a 5 ks smrek obyčajný s obvodmi kmeňov 94 cm, 62 cm, 54 cm, 40 cm a 77 cm, meranými vo výške 130 cm nad zemou, rastúcich na pozemku parcela C KN číslo 508/2 v kat. území Bardejov, druh pozemku: zastavané plochy a nádvoria**.** Žiadateľ je vlastníkom parcely, na ktorej dreviny požadované na výrub rastú. Dôvodom žiadosti výrubu drevín je, že sú vysadené husto a pri budove, poškodzujú budovu a je plánovaná rekonštrukcia fasády budovy. Pri podaní žiadosti zároveň žiadateľ uhradil správny poplatok vo výške 100,- € do pokladne mesta podľa zákona č. 145/1995 Z.z. o správnych poplatkoch v znení neskorších predpisov a podľa sadzobníka správnych poplatkov časť X. Životné prostredie, položka 160, bod 2.

Mesto Bardejov, podľa § 82 ods. 7 zákona č. 543/2002 Z.z. o ochrane prírody a krajiny v znení neskorších predpisov, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov v dňoch od 18.07.2014. V lehote do šiestich pracovných dní od zverejnenia informácie nebolo doručené Mestu Bardejov písomné alebo elektronické potvrdenie záujmu byť účastníkom v začatom správnom konaní.

Orgán ochrany prírody listom č. ŽP 2014/03968-2-MK zo dňa 11.08.2014 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávanie spojené s miestnou obhliadkou v predmetnej veci. Ústne pojednávanie sa uskutočnilo 21.08.2014, počas ktorého bolo zistené, že dreviny rastú na uvedenom pozemku. Dreviny rastú v tesnej blízkosti budovy (cca 1 až 3 metre) svojimi konármi sa dotýkajú fasády budovy, tak ako je uvedené v žiadosti. Dreviny majú nepriaznivý vplyv na stavebné objekty – nadmerné vlhnutie stavby. Dôvody žiadateľa na výrub sú teda opodstatnené. V priebehu miestnej obhliadky orgán ochrany prírody vykonal meranie obvodu kmeňa dreviny, zistil jej zdravotný stav a zhotovil fotodokumentáciu drevín požadovaných na výrub. Z priebehu ústneho pojednávania a miestnej obhliadky bol vyhotovený zápis a prezenčná listina. Orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu dreviny určenej na výrub, ktorá je 6 233,45 €. Výpočet je prílohou zápisu. Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov. Voči ich výrubu nepodal zásadné námietky nikto z prítomných. Dňa 12. 09.2014 bol žiadateľom doručený email s druhovým zoznamom drevín určených pre náhradnú výsadbu.

Na základe vyššie uvedeného orgán ochrany prírody dospel k záveru, že žiadosť na výrub drevín je opodstatnená. Rozhodol preto o povolení výrubu podľa § 47 ods. 3 zákona o ochrane prírody. Zároveň žiadateľovi podľa ustanovení § 48 ods. 1 zákona uložil do výšky spoločenskej hodnoty vyrúbanej dreviny náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 citovaného zákona.

P o u č e n i e:

Proti tomuto rozhodnutiu možno podať odvolanie, podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

 MUDr. Boris Hanuščak

 primátor mesta

Rozhodnutie sa doručuje:

**- GEDES, s.r.o., Gaboltov 119, 086 02 Gaboltov**

Na vedomie:

1) SIŽP - inšpektorát ochrany prírody, Rumanova 14, 040 01 Košice

2) Okresný úrad Bardejov, odbor starostlivosti o životné prostredie, Dlhý rad 16, 085 01 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk